માર્ક્સવાદી પક્ષમાં ગંભીર વિચારભેદ હતા – ભાજપને રોકવા માટે કોંગ્રેસ સાથે મોરચો કરવો કે નહિ? આંધ્ર પ્રદેશના સીતારામ યેચુરી કોંગ્રેસની નજીક છે અને એમને પશ્ચિમ બંગાળના નેતાઓનો ટેકો છે, જ્યારે પ્રકાશ કરાટ કેરળના છે અને પ્રાદેશિક રાજકારણમાં સીપીએમ અને કોંગ્રેસના મોરચા સામસામે છે. આ સંજોગોમાં કોંગ્રેસ સાથે જવાથી ખુદકુશી થશે એમ કરાટ અને કેરળના માર્ક્સવાદી નેતાઓ માને છે. ત્રિપુરાના પરાજિત મુખ્યમંત્રી માનિક સરકારે પ્રકાશ કરાટને ટેકો આપ્યો હતો, કારણ કે ત્રિપુરામાં અત્યાર સુધી કોંગ્રેસનો પડકાર હતો. પ્રકાશ કરાટનાં પત્ની બ્રિન્દા કરાટ તો માનિક સરકારની વહારે એક મહિનો ત્રિપુરામાં રોકાયાં હતા,ં પણ વ્યર્થ.